માર્વેલ કોમિક બુક જેને અંગ્રેજીમાં હવે શોર્ટ ફોમ યુઝ કરી MCU તરીકે ઓળખવામાં આવે છે, તે માર્વલના ઈરાદા શું છે. માર્વલ આટલા બજેટની અને વિઝ્યુઅલ ઈફેક્ટનો યથાયોગ્ય ઉપયોગ કરી લોકોના મનમાં કઈ સ્ટોરી ઘડવા માંગે છે, તેનો ખ્યાલ છે ? આહા… મને ખબર છે કોઈને નહીં હોય. માર્વેલે આમ ગણીએ તો સ્પાઈડર મેન (2001) થી પોતાની સફળતા કંડારી અને માર્વેલ સ્ટુડિયો બન્યો. એ પછી સ્પાઈડર મેનની આખે આખી ટ્રાયોલોજી અને ટોબી મેંગ્વાયર અત્યારે પણ સૌનો પ્રિય સ્પાઈડર મેન છે. પેલા છોટે ઉસ્તાદ ગણાતા ટોમ હોલાન્ડનું અભિનય અને સ્પાઈડર મેન વાઈઝ કંઈ ન આવે. ત્યાર પછી વચ્ચે એંગલીએ હલ્ક બનાવી અને ફેન્ટાસ્ટિક ફોરના બે પાર્ટ પણ આવ્યા. માર્વેલનું આ કામકાજ આડેધડ હતું. સ્ટોરી યોગ્ય ગોઠવાઈ નહતી રહી એટલે તેણે સ્ટોરીને આકાર અને ઘાટ આપવાનું કામ 2008થી કર્યું.